b'\n_START_ARTICLE_\nAnimal Collective\n_START_SECTION_\nT\xc3\xb6rt\xc3\xa9nete\n_START_PARAGRAPH_\n2003-ban alakultak Baltimore-ban. N\xc3\xa9gy tagja az iskol\xc3\xa1ban ismerte meg egym\xc3\xa1st. Els\xc5\x91 nagylemez\xc3\xbck (az Animal Collective n\xc3\xa9v alatt) 2003-ban jelent meg (el\xc5\x91tte csak saj\xc3\xa1t neveiken jelentettek meg st\xc3\xbadi\xc3\xb3albumokat). Tagjai 15 \xc3\xa9vesen kezdtek zen\xc3\xa9lni, a Pavement zenekar hat\xc3\xa1s\xc3\xa1ra. El\xc5\x91sz\xc3\xb6r csak Pavement-, The Cure-, Terry Jacks \xc3\xa9s Bell Biv DeVoe feldolgoz\xc3\xa1sokat j\xc3\xa1tszottak. Majd felfedezt\xc3\xa9k a Silver Apples, Can f\xc3\xa9le pszichedelikus zen\xc3\xa9t \xc3\xa9s elhat\xc3\xa1rozt\xc3\xa1k, hogy \xc5\x91k is pszichedelikus zen\xc3\xa9t fognak j\xc3\xa1tszani. Els\xc5\x91 albumuk 2000-ben jelent meg, Avey Tare \xc3\xa9s Panda Bear neve alatt. 2001-es lemez\xc3\xbck Avey Tare, Panda Bear \xc3\xa9s Geologist Neve alatt ker\xc3\xbclt piacra, a 2003-as albumuk pedig a "Campfire Songs" n\xc3\xa9v alatt. Ugyanebben az \xc3\xa9vben megjelent negyedik lemez\xc3\xbck, ekkor m\xc3\xa1r az Animal Collective n\xc3\xa9v alatt. Mivelhogy a korai albumaik nem e n\xc3\xa9v alatt ker\xc3\xbcltek piacra, \xc3\xadgy sokan a negyedik albumukat tartj\xc3\xa1k az Animal Collective els\xc5\x91 igazi lemez\xc3\xa9nek. Nev\xc3\xbck onnan sz\xc3\xa1rmazik, hogy mindannyian nagyon szeretik az \xc3\xa1llatokat, illetve saj\xc3\xa1t elmond\xc3\xa1suk szerint "\xc3\xa9rzelmi szinten szeretn\xc3\xa9nek dolgozni a zen\xc3\xa9vel, nem intellektu\xc3\xa1lis szinten". Panda Bear azt is elmondta, hogy nem szereti a "collective" sz\xc3\xb3t.'